ओणम

केरळ राज्याचे नवीन वर्ष '*** या उत्सवाने सुरू होते. हा चिंगम(आश्विन) महिन्याच्या शुक्ल पक्षात श्रवण नक्षत्र येईल त्या दिवशी साजरा करतात. १० दिवस चालणाऱ्या या उत्सवातील १० वा दिवस **तिरूवोणम** सगळ्यात धुमधडाक्याने साजरा केला जातो. श्रवणालाच तिरूवोणम असे म्हणतात.  उत्सव मल्याळी भाषेत **चिंगम** (ऑगस्ट-सप्टेंबर) या महिन्यात दैत्यराज **महाबली** या प्रल्हादाच्या नातवाच्या न्यायीपणाची, पराक्रमाची आणि त्याच्याबद्दल असलेल्या प्रेमाची आठवण म्हणून साजरा केला जाणारा उत्सव आहे.. याच सुमारास महाबलीने एका मोठ्या यज्ञाचे आयोजन केले होते. त्या प्रसंगी राजा बलीनं यथेच्छ दानधर्म केला. यज्ञकर्मात उपस्थित असलेल्या  प्रत्येक अतिथीला  तो जे मागेल ते दान देण्यात येत होते. त्या यज्ञशाळेत श्रीविष्णूने ब्राह्मण बटूच्या वामनाच्या रूपात पोहचले आणि त्यांनी  महाबलीकडे तीन पावले भूमी दानात मागितली. राजा बलिने तीन पावले भूमी दान देण्यासाठी उजव्या तळहातावरून पाणी सोडले. त्याच क्षणी वामनाने आपले बटूरूप त्यागले आणि त्रिविक्रमाचे रूप धारण केले. त्यात तो अजस्र झाला आणि आपल्या उजव्या पावलात पृथ्वी आणि डाव्या  पावलात  स्वर्ग व्यापला. तिसरे पाऊल ठेवण्यासाठी वामनाने महाबलीकडे जागा मागितली. त्यावर महाबलीने तिसरे पाऊल आपल्या मस्तकावर ठेवण्यास वामनाला सांगितले. वामनाने लगेच तिसरे पाऊल महाबलीच्या मस्तकावर ठेवून त्याला पाताळात ढकलले. प्रथम सर्व मिळून "आरप्पू" असा उद्घोष करतात.त्यानंतर वामनाची पूजा करतात. उत्सवाच्या निमित्ताने केरळचे पारंपरिक नृत्य कथकली आणि पुलीकली किंवा काडुवकलीचे आयोजन ठिकठिकाणी केले जाते. ओनसद्या या पक्वान्नाशिवाय ओणमची सांगता होत नाही. तसेच तांदूळ आणि तांदळाचे विविध पदार्थ, डाळीची आमटी, पापड आणि तूप असा जेवणाचा बेत असतो. सांबार, ओलण, रसम, थोरन, अवियल, पचडी, विविध प्रकारची लोणची आणि मोरू (ताक) यांनाही फार महत्त्व आहे.

thumb|250px|right|केरळातील ओनम्‌ सणाचे सालंकृत भोजन

## नौका स्पर्धा 
thumb|350px|right|केरळातील सर्पाकार नावांची स्पर्धा
पंपा नदीच्या किनारी आरन्मूळा (अलेप्पी) या गावी होणारा नौकाविहार केरळात विशेष प्रसिद्ध आहे. या स्पर्धांना "**वंचीकळी*'" असे नाव आहे.

## आख्यायिका
तीर्थयात्रेला गेलेला अर्जुन कन्याकुमारीहून इंद्रप्रस्थाला निघाला. त्याच्याजवळ कृष्णाची मूर्ती होती. तो पंपा नदीकाठी येतो. पंपा नदीला पूर आलेला असल्याने नौका बंद असतात. एक नाविक आपली नौका घेऊन धाडसाने पुढे येतो आणि  अर्जुनाला पैलतीरी नेतो. नदी पार झाल्यावर अर्जुनाने त्या तीरावर आपल्याकडील  कृष्णाची म्हणजे पार्थ सारथीची मूर्ती स्थापन केली. कालांतराने तेथे मंदिर उभारले गेले. या घटनेच्या स्मरणार्थ प्रतिवार्षिक नौका उत्सव सुरू झाला असे मानले जाते. या स्पर्धेच्या खास नौका फणसाच्या लाकडाच्याच बनविलेल्या असतात. त्या खूप लांब आणि निमुळत्या असतात, एकेका नौकेत शंभरावर लोकही असतात. त्यात नौका वल्हविणाऱ्यांसह मोठ्या आवाजात साद घालून उत्साह वाढविणारेही असतात. नौका वल्हवणारे नावाडी शुभ्र वस्त्रे आणि शुभ्र शिरोवेष्टन वापरतात.

## सामाजिक महत्त्व
या दिवशी घरातील नोकर माणसांना नवी वस्त्रे दिली जातात. खंडकर कुळे आपल्या धन्याला केली, काकडी इ. भेटवस्तू पाठवितात. या दिवशी चेंडूचा एक विशिष्ट खेळ खेळला जातो, त्याला "नाटन " असे नाव आहे. या दिवसात स्त्रिया व मुली रात्री एकत्र खेळ खेळतात त्याला "कैकोटीवकळी" म्हणतात.

## हे ही पहा
केरळ

## चित्रदालन 

File:Pulikkali during Onam.jpg|पुलीकल्ली
File:1st day procession with costumed Kartikeya deity riding peacock at the Hindu festival Onam in Kerala 2.jpg|पहिल्या दिवशीच्या शोभायात्रेचे मयूरनृत्य 
File:1st day procession with costumed Vishnu with Chakra and Conch at the Hindu festival Onam in Kerala.jpg|विष्णू अवतार
File:1st day Onam procession elephants in Kerala.jpg|शोभायात्रेत हत्तीवरून मिरवणूक
File:Onam_-Pookalam(design).jpg|पूकलम - फुलांची रांगोळी 

## संदर्भ
वर्ग:हिंदू धर्मातील सण आणि उत्सव
वर्ग:केरळ
वर्ग:भारतीय सण आणि उत्सव
वर्ग:केरळमधील उत्सव